**Správa o účasti verejnosti na tvorbe právneho predpisu**

Ministerstvo životného prostredia Slovenskej republiky dňa 18.5.2021 zverejnilo prostredníctvom portálu SLOV-LEX predbežnú informáciu (PI/2021/103)  k návrhu nariadenia vlády Slovenskej republiky, ktorým sa mení a dopĺňa Nariadenie vlády Slovenskej republiky č. 174/2017 Z. z., ktorým sa ustanovujú citlivé oblasti a zraniteľné oblasti. K predmetnej informácii v termíne do 4.6.2021 neboli prijaté žiadne pripomienky.

Zoznam zraniteľných oblastí ustanovený nariadením vlády Slovenskej republiky č. 174/2017 Z. z. bol v roku 2020 predmetom revízie, ktorú vykonal Výskumný ústav vodného hospodárstva a Slovenský hydrometeorologický ústav. Revízia zraniteľných oblastí bola pravidelne konzultovaná so zástupcami medzirezortnej skupiny implementácie dusičnanovej smernice – tzn. za spoluúčasti MPRV SR a ich rezortných organizácií ÚKSÚP a VÚPOP, MŽP SR, Slovenskej poľnohospodárskej a potravinárskej komory (SPPK) a Agrárnej komory Slovenska (AKS). V rámci tohto procesu neboli k metodike spracovaniu správy vyjadrené pripomienky. K výsledkom správy mali pripomienky MPRV SR, MŽP SR a SPPK. Tieto pripomienky boli buď do správy zapracované alebo budú zapracované do správy Revízie zraniteľných oblastí 2024. V rámci dohodnutej spolupráce na medzirezortnej skupine SPPK a AKS poskytlo správu Revízie zraniteľných oblastí svojim regionálnym pracoviskám, kde VÚVH a SHMÚ konzultovalo dotazy/pripomienky s Tatra Agrolev-Levoča, PD Devio Nové Sady, PD Rozkvet Odorín, ERPPK Prievidza. Všetkým štyrom subjektom boli poskytnuté odborné stanoviska.

Zoznam zraniteľných oblastí, ktorý tvorí prílohu predkladaného návrhu nariadenia vlády Slovenskej republiky, je zverejnený na webovom sídle Výskumného ústavu vodného hospodárstva - <http://www.vuvh.sk/default.aspx?lid=51> od decembra 2020, pričom k nemu neboli predložené žiadne pripomienky.